বিশ্বৰ প্ৰায় অৰ্ধশতাধিক দেশৰ ১০৮ খন চলচ্চিত্ৰৰে আজিৰ পৰা গুৱাহাটী মহানগৰীত আৰম্ভ হ'ব দ্বিতীয় গুৱাহাটী আন্তঃৰাষ্ট্ৰীয় চলচ্চিত্ৰ মহোৎসৱ।
জ্যোতি চিত্ৰবনৰ উদ্যোগত আৰু ড০ ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠানৰ সহযোগত সপ্তাহজোৰা কাৰ্যসূচীৰে অনুষ্ঠিত এই মহোৎসৱ মহানগৰীৰ শ্ৰীমন্ত শংকৰদেৱ কলাক্ষেত্ৰত আৰু জ্যোতি চিত্ৰবনত সমান্তৰালভাৱে চলিব।
মুখ্য মন্ত্ৰী সৰ্বানন্দ সোণোৱালে আজি সন্ধিয়া ৫-৩০ বজাত শংকৰদেৱ কলাক্ষেত্ৰত উদ্বোধন কৰিব লগা অনুষ্ঠানত দেশৰ প্ৰখ্যাত চলচ্চিত্ৰ নিৰ্মাতা বুদ্ধদেৱ দাসগুপ্তই মুখ্য অতিথি আৰু বিত্ত মন্ত্ৰী ড০ হিমন্ত বিশ্ব শৰ্মাই বিশিষ্ট অতিথি হিচাপে অংশগ্ৰহণ কৰিব।
এইবাৰৰ মহোৎসৱত অসমৰ প্ৰখ্যাত চলচ্চিত্ৰ নিৰ্মাতা জাহ্নু বৰুৱাৰ 'ভগা খিৰিকী' শীৰ্ষক ছবিখন উদ্বোধনী চলচ্চিত্ৰ হিচাপে প্ৰদৰ্শন কৰা হ'ব।
উল্লেখযোগ্য যে এইবাৰৰ আন্তঃৰাষ্ট্ৰীয় চলচ্চিত্ৰ মহোৎসৱত দেশৰ বৰেণ্য চলচ্চিত্ৰ নিৰ্মাটা অৱিবাম শ্যাম শৰ্মা, চাজি এন কৰুণ, জাহ্নু বৰুৱা, বাংলাদেশৰ গোলাম ৰব্বানী বিপ্লৱ, কানাডাৰ মেথিউ ৰয়, আমেৰিকাৰ প্ৰাছী লী, ফ্ৰেংক মাৰ্টিনেজৰ লগতে লাডভিয়া, ইষ্টোনিয়া, ম্যানমাৰ, আৰ্জেণ্টিয়া, ছিংগাপুৰ, ছাৰ্বিয়া, লিথোৱানিয়াৰ ৰাষ্ট্ৰদূতসকলৰ উপৰি চলচ্চিত্ৰৰসিক শিল্পী, কলাকুশলীসকলে অংশ ল'ব বুলি বুধবাৰে জ্যোতি চিত্ৰবনৰ অধ্যক্ষ পৱিত্ৰ মাৰ্ঘেৰিটাই সদৰী কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
